burgasdotpro/wikipedia huggingface dataset:
Gaga (pohybový jazyk)

Gaga je druh tanečnej komunikácie, vyvinutej Ohadom Naharinom, izraelským tanečníkom a choreografom.
História.
Pohybový jazyk gaga (niekedy tiež nazývaný „pohybový slovník“) vyvinul Ohad Naharin v čase, keď pôsobil ako umelecký riaditeľ a choreograf tanečného súboru Batsheva Dance Company (19902018) a ďalej ho rozvíja. Gaga vychádza z potreby Naharina komunikovať so svojimi tanečníkmi. Jazyk obohatil interpretáciu tanečného výkladu Naharinovho repertoáru a postupne sa začal objavovať v oblasti pohybových praktík po celom svete.
Metóda.
Pohybový jazyk gaga vychádza z viery v uzdravenie, dynamiku a neustále sa meniacu silu pohybu.
Pracuje so štruktúrou pohybu, sebapoznaním, vytrvalosťou aj dynamikou vlastného tela, rozvíja flexibilitu, výdrž, obratnosť, koordináciu a efektivitu pohybu, môžu si ho osvojiť nielen profesionálni tanečníci, ale aj laici.
Tancuje sa v sále bez zrkadiel.
Gaga sprostredkováva tiež nové uhly pohľadu, ako cez telo fungujeme a vedie človeka k otvoreniu schopnosti vnímať viac úrovní súčasne.
Citácia.
Ohad Naharin: "Tento slovník som vytvoril pre tréning môjho súboru, spája tie najlepšie zručnosti tanečníka s jeho prirodzenými pohybmi a emóciami. Hovorím tanečníkom: počúvaj svoje telo pred tým ako mu ustanovíš, čo má urobiť."
Rozšírenie vo svete.
Gaga sa vyučuje v 17 krajinách sveta certifikovanými lektormi (údaj z roku 2019). V krajinách EÚ sa vyučuje Gaga napríklad v Belgicku, Česku (lektorkou je Nataša Novotná, tanečnica a choreografka, spoluzakladateľka súboru súčasného tanca 420PEOPLE), Dánsku, Francúzsku, Nemecku, Nórsku, Poľsku, Španielsku, Švédsku, Švajčiarsku, Holandsku a v Spojenom kráľovstve. Vyučujúci získali certifikát po štúdiu pohybového jazyka gaga u Nahada Oharina v Tel Avive.
DOBRÁ VOĽBA (DV)

DOBRÁ VOĽBA (DV) (v rokoch 20222023: DOBRÁ VOĽBA a Umiernení, v rokoch 20192022: DOBRÁ VOĽBA) bola politická strana na Slovensku. Ciele strany boli oficiálne ohlásené na tlačovej konferencii 19. septembra 2019.
K 5. októbru 2023 bola strana zlúčená so stranou HLAS-SD.
Vznik strany.
V auguste 2019 Tomáš Drucker oznámil zámer založiť novú politickú stranu. Ešte pred oznámením, že strana sa bude volať "Dobrá voľba", reagoval Robert Fico: „"On jednoducho na to nemá. To je typický kaviarenský, liberálny politik..."“ Drucker reagoval, že požiadavka, aby ostal Tibor Gašpar vo svojej pozícii, existovala a demonštroval ju verejne aj Fico.
12. septembra 2019 odovzdali na ministerstve vnútra takmer 30 000 podpisov od občanov a podali žiadosť o registráciu politickej strany Dobrá voľba. Ďalšou mediálne známou členkou novovznikajúcej strany sa stala ešte v septembri 2019 rektorka Akadémie Policajného zboru Lucia Kurilovská a Tomáš Kuča, riaditeľ tlačového a informačného odboru Úradu vlády. Na stránke strany sú vo februári 2020 ďalej uvedení:
Spolupráca s Alojzom Hlinom.
15. decembra 2021 mal predseda strany Tomáš Drucker tlačovú konferenciu s bývalým predsedom KDH Alojzom Hlinom s názvom „Vianočná dohoda – Spájame sily“, kde oznámili spoluprácu a zmenu názvu strany na Dobrá voľba a umiernení.
Preferencie.
Podľa prieskumu Agentúry AKO zverejnenom 6. septembra 2019 má strana potenciál 23,8 % a volebný výsledok by údajne dosiahla 7,4 %. Strana dosiahnutý úspech v prieskumoch považovala za povzbudenie do ďalšej práce.
19. septembra bol zverejnený prieskum agentúry FOCUS, kde „Dobrá voľba“ získala len 2,1 %. Strana bližšie nekomentovala ,čo mohlo spôsobiť tak prudký pokles. Podľa metodiky FOCUS-u nebolo možné určiť 95%-ný interval spoľahlivosti.
Kaplnka Sedembolestnej Panny Márie

Kaplnka Sedembolestnej Panny Márie môže byť:
Zoznam predstaviteľov štátov v roku 2019

V zozname hláv štátov v roku 2019 sú uvedení najvyšší predstavitelia všetkých nezávislých štátov, ktorí vládli v roku 2019. Zoznam je radený abecedne podľa svetadielov. Sú tu uvedené najvyššie hlavy štátov (prezidenti, monarchovia, atď.) a predsedovia vlád (ak taká funkcia existuje), prípadne aj ďalšie významné štátne funkcie (typicky generálny guvernér zastupujúci britskú kráľovnú alebo faktické hlavy štátov, pokiaľ sa líšia od nominálnych hláv).
V zozname je uvedených aj niekoľko území so sporným medzinárodným postavením, ktoré sú "de facto" nezávislé, "de iure" sú ale súčasťou niektorého iného štátu.
Najvyšší čas (2019)

Najvyšší čas je pätnásty štúdiový album slovenskej rockovej skupiny Elán, ktorý v roku 2019 vydalo hudobné vydavateľstvo Warner Music. 
Na výrobe tohto albumu sa ako textár najvýraznejšie podieľal Pavol Jursa, ktorý na album prispel šiestimi textami, z toho ku trom zložil aj hudbu, Juraj Soviar otextoval štyri skladby. Po jednom texte prispela dvojica Miro Jurika/Marián Brezáni rovnako ako aj Kamil Peteraj a Boris Filan. Najviac skladieb na album zložili Vašo Patejdl a Pavol Jursa, dvoma skladbami prispeli Jano Baláž, Peter Farnbauer a Štefan Bugala a jednu zložil Jožo Ráž.
2018 vo filme

Tento článok obsahuje výpis významných udalostí vo filme v roku 1997.
Najlepšie zarábajúce filmy celosvetovo.
Najúspešnejšie filmy v celosvetových zárobkoch za rok 2018, zdroj podľa:
Najnavštevovanejšie filmy na Slovensku.
Na Slovensku zavítalo za rok 2018 do kín spolu 5 9654 768. Oproti roku 2017 (historicky najlepšiemu roku) to bol pokles v návštevnosti o 10,88 % a v tržbách o 4,27 %. Pokles bol zapríčinený najmä absenciou slovenskej tvorby (návštevnosť slovenských filmov bola iba 230 tisíc oproti 1,4 milióna v roku 2017). Napriek tomu však rok 2018 bol divácky druhý najúspešnejší od vzniku SR v roku 1993. V slovenských kinách sa konalo 197 789 predstavení. Najúspešnejšie boli tieto filmy:
Podujatia.
Festivaly.
Zoznam niektorých filmových festivalov, ktoré sa konali v roku 2018:
Trojany (Dąbrówka)

Trojany je dedina, časť obce Dąbrówka v okrese Wołomin v Mazovskom vojvodstve v Poľsku. Je vzdialená 15 km severovýchodne od mesta Wołomin a 36 km severovýchodne od Varšavy.
V roku 2011 mala dedina 520 obyvateľov.
Lekra

Lekra je slovenská folkrocková skupina založená roku 1998. Hrá vlastnú tvorbu, ale tiež folkrockové úpravy ľudových piesní, ktoré sa snaží upravovať s citom bez použitia elektrických gitár. Vyniká hlavne kvalitnou hudobnou zložkou, ktorú tvoria skúsení hudobníci.
História.
Kepela Lekra vznikla v roku 1998, v Dolnom Kubíne. Všetko to začalo tak, že Ľubo Kováčik, ako sólista potreboval okolo seba ľudí, ktorí by vedeli hrať a zabávať sa, a tak založil kapelu Lekra.
Kapela si začali hovoriť, až po ich prvom vystúpení, ktoré sa konalo v Banskej Bystrici. Hrali tam ako zoskupenie troch mladých chlapcov Ľubo Kováčik – gitara, Robo Trukvalter – basgitara, Juraj Krkoška – bicie, ktorí skúšali trpezlivosť a bubienky porotcov na Strunobraní.
Paródiou na tom všetkom bolo to, že festival vyhrali a postúpili na celoštátne kolo. Toto samozrejme nikto nečakal. Plánovali totiž zoskupenie po čase rozpustiť, lebo každý člen hrával v iných kapelách, ale teraz už nemohli cúvnuť. Na celoštátnej akcii Strunobranie dosiahli ďalšie úspechy, a to ich tlačilo dopredu.
Po čase k rockovej trojke pozvali klávesáka Mareka Vodičku, ktorý obohatil kapelu o nový zvuk, a začali koncertovať.
Išlo im to naozaj výborne, takpovediac vyhrali čo sa dalo. Viacnásobný víťazi festivalov: "Lodenica, Strunobranie, Stupavský širák", víťazi medzinárodnej súťaže "Porta" v Ústí nad Labem, štvrté miesto na najväčšom česko-slovenskom festivale "Zahrada".
V dnešnom období hrávajú ako profesionálna folkrocková kapela a sú súčasťou veľkých folkrockových festivalov.
Nástrojové obsadenie je rovnaké (gitara, basgitara, klávesy, bicie) len na poste bubeníka sa menili, najprv Juraj Krkoška potom Peter Mihál a dnes s nimi hráva bubeník Jozef Gebura. S ním nahrali aj debutový album, ktorý sa volá "Povedz milá". Krstný otec bola rocková kapela Arzén. Na CD "Povedz milá" sa nachádza 10 piesní, prevažne staré „pecky“ od kapely.
Ako ďalší úspech je prebojovanie sa do semifinále Eurovízia 2010 so skladbou „Dolina Dolina“. Môžeme povedať, že toto bol odrazový mostík a preto túto skladbu propagujú ako singel.
Medzinárodný festival horských filmov

Medzinárodný festival horských filmov je filmový festival, ktorý sa koná od roku 1993 v Poprade a v podtatranskom regióne. Programovo sa zameriava na filmy o horolezectve, jaskyniarstve, o splavoch riek, o živote v horách, skialpinizme a iných adrenalínových športoch. 27. ročník festivalu sa uskutoční v Poprade, Kežmarku a Spišskej Novej Vsi od 9. do 13. októbra 2019.
Držitelia ceny Grand Prix.
"Zoznam je potrebné doplniť."
Pamätník Tomáša Baťu

Pamätník Tomáša Baťu je budova architekta Františka Lydie Gahury. Otvorená bola rok po smrti Tomáša Baťu. Je jednou z najhodnotnejších pamiatok zlínskeho konštruktivizmu a vrcholom fenoménu baťovskej architektúry.
Filozofia výstavby.
Architektonický koncept pamätníka je hranol umiestnený vo viditeľnej polohe nad mestom, v osi stúpajúceho parku. Priestor tvorený modulmi zlínskeho skeletu s rozmermi 6,15 × , hladký translucentný plášť. Za ním osudový Junkers F 13, v ktorom Tomáš Baťa v roku 1932 zahynul.
Baťov dvorný architekt redukoval objekt pamätníka na tri základné materiály zlínskej architektúry – betón, oceľ a sklo. Využitie štandardizovaného skeletu na vytvorenie priestoru stĺpovej siene a zároveň otvoreného trojlodia, premenlivá výška a rozptýlené prirodzené svetlo priblížili oslobodený zlínsky konštruktivizmus k sakrálnym stavbám. Bez toho, aby bolo použité historizujúce tvaroslovie. 
Pamätník bol postavený bez akéhokoľvek technického a hygienického zázemia. Čistota riešenia mohla vyniknúť aj vďaka tomu, že objekt bol v podstate skleníkom bez vykurovania, prívodu vody a toaliet. Stavbu do desiatich rokov po dokončení navštívilo pol druha milióna ľudí. V 50. rokoch bol však pamätník prestavaný na koncertnú sála a galériu, čím značne utrpeli jeho architektonické kvality. Meno Tomáša Baťu malo byť vymazané.
Rekonštrukcia.
Pri úvahách o obnove Pamätníku Tomáša Baťu sa uvažovalo v európskych a celosvetových súvislostiach. Závery odbornej konferencie z októbra 2006 zneli jednoznačne – navrátiť Pamätníku jeho pôvodnú podobu a ideovú funkciu s tým, že využitie má byť prispôsobené stavbe. V priebehu rokov 2012 až 2014 vznikla na ich základe architektonická štúdia obnovy. Náročná obnova realizovaná v rokoch 2016 až 19 bola financovaná Ministerstvom kultúry, výnosov z verejnej zbierky a z rozpočtu mesta Zlín. Mesto spoločne s rodinou Baťovcov, mestom Möhlin a ďalšími významnými darcami financovalo aj realizáciu hlavného exponátu – repliky lietadla Junkers F 13.
Prevádzkové, technické a servisné zariadenie, ktoré je dnes v budovách obvyklé, je umiestnené mimo pamätníka. Hlavným zmyslom objektu je zážitok z priestoru. Pretože je pamätník medzinárodne cenenou pamiatkou modernej architektúry, kládol projekt obnovy vysoké nároky na reštaurátorské postupy, obvyklé pri starostlivosti o pamiatky najvyššej kategórie. Využitie pre pietne a spoločenské akcie, alebo interiérové ​​výstavné inštalácie sú vždy prispôsobené ideovej a architektonickej podstate pamätníka a asketickým podmienkam jeho vnútorného prostredia.
Dennica

Dennica je časopis, ktorý vychádzal koncom 19. storočia a začiatkom 20. storočia. Jeho zakladateľkou je spisovateľka Terézia Vansová. 
Charakteristika časopisu.
Dennica bol ženský časopis pre poučenie a zábavu, ktorý vychádzal v Ružomberku od roku 1898 do roku 1914, kedy prestal vychádzať kvôli nepriaznivej situácii spôsobenej prvou svetovou vojnou. Časopis po jeho vzniku neprijali v Martine, v redakcii Slovenských pohľadov priaznivo, vnímali ho ako konkurenta, ale Dennica sa orientovala na mladé a dospievajúce dievčatá/ženy. Od roku 1907, keď sa redaktorom stal František Votruba, sa Dennica premenila na rodinný časopis.
Dennica pre ženy prinášala zábavné a poučné čítanie, dávala im rady ohľadom udržiavania správneho chodu domácnosti. Neskôr sa jej obsah rozšíril i na prílohu Rodina.
Periodicita.
Dennica nevychádzala pravidelne, mala veľa dvojčísiel. Vychádzala raz mesačne v Ružomberku, neskôr v Liptovskom Mikuláši
Časopis pre ženy

Časopis pre ženy alebo ženský časopis je periodická publikácia, ktorá vo väčšine obsahuje rady pre ženy z oblasti zdravia, módy, životného štýlu, starostlivosti o domácnosť, výchovy detí, medziľudských vzťahov a iných oblastí ženského života. Zameriava sa na úzku cieľovú skupinu, na ženy a dospievajúce dievčatá. Vychádzajú dnes, vychádzali však aj v minulých rokoch a storočiach.
Medzi dnes vydávané časopisy pre ženy patria tituly napr. Mama a ja, Maminka, Nový Čas pre ženy, Emma, Eva (posledné dva uvádzajú, že sú spoločenskými časopismi, sú však orientované viac na ženské publikum). V minulosti vydávaným periodikom pre ženy bola napr. Dennica.
Kačicovité

Kačicovité ("Anatidae") je čeľaď vodných vtákov do ktorej patria kačky, husy a labute. Majú celosvetové rozšírenie. Tieto vtáky sú prispôsobené na plávanie, vznášanie sa na vodnej hladine a v niektorých prípadoch aj potápanie v plytkej vode. Do čeľade patrí okolo 146 druhov v 43 rodoch. (husiarka strakatá už nepatrí do čeľade kačicovité ale do vlastnej čeľade husiarkovité ("Anseranatidae")).
Všeobecne ide o bylinožravé a monogamné vtáky. Mnohé druhy sa každoročne sťahujú. Závislosť od vodného prostredia a sťahovanie sú dva hlavné znaky tejto čeľade. Niekoľko druhov bolo domestikovaných pre poľnohospodárstvo a mnoho ďalších sa loví pre potravu alebo rekreačne. Od roku 1600 vyhynulo päť druhov a mnohým ďalším hrozí vyhynutie.
Monteverdi-Chor Hamburg

Monteverdi-Chor Hamburg je jedným z najznámejších nemeckých koncertných zborov, ktorý sa stal medzinárodne známym pod vedením svojho zakladateľa a dlhoročného lídra Jürgena Jürgensa, najmä prostredníctvom nahrávania trendových skladieb a získaním mnohých cien na súťažiach. V rokoch 1994 až 2018 bol umeleckým vedúcim zboru a dirigentom Gothart Stier (z Lipska), v súčasnosti zbor diriguje Antonius Adamske.
Zbor Monteverdi Hamburg založil v roku 1955 Jürgen Jürgens ako „Zbor pri Talianskom kultúrnom inštitúte“. V tom istom roku bol na návrh riaditeľa ústavu premenovaný na „zbor Monteverdi“, v čase, keď bol Claudio Monteverdi do značnej miery neznámym skladateľom. Od roku 1961 je zbor členom Oddelenia akademickej hudby pri Univerzite v Hamburgu. Zakladateľ zboru Jürgen Jürgens bol hudobným riaditeľom na tejto univerzite v rokoch 1961 až 1993.
Po štyroch rokoch intenzívnej práce mohol zbor Monteverdi prvýkrát účinkovať v roku 1959 na Medzinárodnej súťaži zborov v talianskom Arezze, kde získal 1. cenu. V roku 1962 získal zbor ďalšiu 1. cenu, tentoraz  na Medzinárodnej súťaži speváckych zborov v Lille (Francúzsko). Potom sa začala pre zbor kariéra v oblasti amatérskeho spevu bez medzinárodnej účasti.
V spolupráci s pánmi Gustavom Leonhardtom, Nikolausom Harnoncourtom, Fransom Brüggenom a Eduardom Melkusom pre vydavateľstvo The Old Work of Teldec a archívnou produkciou Deutsche Grammophon Gesellschaft vydal zbor množstvo priekopníckych nahrávok, ktorými sa stal medzinárodne známy. Nasledovali pozvánky na hudobné festivaly doma i v zahraničí, takže zbor účinkoval takmer vo všetkých krajinách západnej a východnej Európy, na Blízkom východe, v USA, v Strednej a Latinskej Amerike, v juhovýchodnej Ázii, Číne a Austrálii.
Po náhlej smrti Jürgena Jürgensa v auguste 1994 prevzal umelecké vedenie zboru Monteverdi dirigent z Lipska a bývalý koncertný spevák Gothart Stier. V októbri 2018 bol za nového šéfdirigenta zvolený špecialista na starú hudbu Antonius Adamske.
LIGO

Laser Interferometer Gravitational-Wave Observatory (LIGO) je rozsiahly fyzikálny experiment a observatórium, ktoré deteguje kozmické gravitačné vlny (súčasť všeobecnej teórie relativity). V USA boli postavené dve veľké observatória (Hanford v štáte Washington a Livingston v Louisiane), ktoré detegujú gravitačné vlny pomocou laserovej interferometrie. Dokážu zaznamenať zmeny na ploche veľkej ako desaťtisícina nábojového polomeru protónu na zrkadlách vzdialených . Relatívne veľká vzdialenosť oboch lokalít () umožňuje jednak elimináciu šumu a miestnych rušivých vplyvov, napríklad v dôsledku zemetrasení a iných otrasov a v druhom rade, ideálne v súčinnosti s ďalšími detektormi (Virgo v Taliansku), určiť z rozdielov v časoch detekcie smer v priestore z ktorého detegovaná gravitačná vlna pochádzala.
Observatóriá boli financované National Science Foundation (NSF) a boli koncipované, postavené a prevádzkované univerzitami Caltech a MIT. Zbierali dáta od roku 2002 až do 2010 ale žiadne gravitačné vlny nepozorovali.
Pokročilý projekt LIGO začal v roku 2008 s podporou NSF a s príspevkami od britskej Science and Technology Facilities Council, nemeckej Max-Planck-Gesellschaft a austrálskej Australian Research Council. Pokročilé merania začali v roku 2015. V roku 2016 oznámila LIGO Scientific Collaboration (LSC) a Virgo, v spolupráci s viacerým univerzitami a výskumnými zariadeniami, objav gravitačných vĺn. Vedci spolupracujúci na projekte a analýza dát boli organizovaní LSC. Išlo o viac ako tisíc vedcov po celom svete a 440 tisíc aktívnych užívateľov Einstein@Home (v decembri 2016).
LIGO bol najväčší a najambicióznejší projekt financovaný NSF.
V roku 2017 získali Rainer Weiss, Kip Thorne a Barry C. Barish Nobelovu cena za fyziku „za rozhodujúce príspevky k detektoru LIGO a pozorovanie gravitačných vĺn“.
V decembri 2018 LIGO pozoroval 11 gravitačných vĺn, z ktorých 10 boli kolízie binárnych čiernych dier. Ostatná jedenásta udalosť bola kolízia dvoch neutrónových hviezd (GW170817) dňa 17. augusta 2017, ktorej optické signály zachytili aj konvenčné teleskopy. Všetkých 11 pozorovaní zachytil pokročilý projekt LIGO.
Filip (Belgicko)

Filip (celým menom , ; * 15. apríl 1960, Laeken, Belgicko) je od roku 2013 kráľ Belgičanov zo sasko-cobursko-gothajskej dynastie. 
Je synom kráľa Alberta II. a synovcom kráľa Baudouina I. Na trón nastúpil pri príležitosti belgického štátneho sviatku 21. júla 2013 po otcovej abdikácii pre jeho zlý zdravotný stav. Je najstarší syn kráľa Alberta II. a kráľovnej Paoly. Oženil sa s grófkou Matildou d'Udekem d'Acoz (teraz Matilda Belgická, s ktorou má štyri deti. Kráľovým prvým následníkom je jeho staršia dcéra, Princezná Elisabeth, vojvodkyňa brabantská.
Alicia Buenrostro Massieu

Alicia Guadalupe Buenrostro Massieu (* 19. apríl 1965, Ciudad de México, Mexiko) je mexická diplomatka, členka mexickej zahraničnej služby "Servicio Exterior Mexicano" od roku 1990 a v pozícii veľvyslankyne od roku 2012. Od roku 2016 pôsobí ako veľvyslankyňa Mexika pre Rakúsko, Slovensko a Slovinsko a stála predstaviteľka pri medzinárodných organizáciách vo Viedni. V roku 2019 bola zvolená za prezidentku 63. generálnej konferencie Medzinárodnej agentúry pre atómovú energiu.
Fides et ratio (ocenenie)

Fides et ratio je ocenenie zriadené Konferenciou biskupov Slovenska (KBS) od roku 2010.
História.
KBS každoročne udeľuje ocenenie Fides et ratio pri príležitosti výročia vydania encykliky pápeža sv. Jána Pavla II. "Fides et ratio" (Viera a rozum). Katolícka cirkev ocenením vyjadruje úctu vedcom, ktorí svojím pôsobením a vedeckou činnosťou prispievajú k dialógu vedy a viery. Zmyslom je motivovať ich pre výnimočné kresťanské svedectvo v tejto oblasti a vyjadriť dialóg vedy a viery, či viery a rozumu, ako vyplýva z názvu pápežskej encykliky, podľa ktorej je ocenenie pre vedcov pomenované.
AeroVironment RQ-20 Puma

RQ-20 Puma je malý taktický bezposádkový vzdušný systém, ktorý je určený na prieskum, hliadkovanie a spravodajstvo. Za vývojom a výrobou tohto systému stojí americká firma AeroVironment. 
Konštrukcia.
RQ-20A Puma z ruky vypúšťaný a z batérie napájaný bezposádkový letecký systém. Je určený na spravodajské a prieskumné operácie. Je vybavený ľahkou elektrooptickou a infračervenou kamerou, pričom dáta prenáša v reálnom čase. Umožňuje napr. malým jednotkám detegovať improvizované výbušné zariadenia. Každý systém sa skladá z troch lietadiel, jednej pozemnej riadiacej stanice a jedného video terminálu. RQ-20A je možné ovládať na vzdialenosť a jeho letová vytrvalosť je 2 hodiny.
Lietadlo RQ-20A je oveľa menšie ako ScanEagle, váži iba . Je ľahko prenosné a nevyžaduje žiadne pomocné vybavenie na vypustenie alebo zachytenie. Systém je plne vodotesný a tichý, aby sa predišlo jeho detekcii.
Požívatelia.
 Belgicko
 Egypt
 Estónsko
 Lotyšsko
 Česko
 USA
Pamätná medaila Konferencie biskupov Slovenska

Pamätná medaila Konferencie biskupov Slovenska je ocenenie zriadené Konferenciou biskupov Slovenska (KBS). Medailu udeľuje Komisia pre katechizáciu a školstvo a Subkomisia KBS pre cirkevné a ostatné školy. Ocenenie je udeľované za výnimočné zásluhy a dlhoročnú prácu za rozvoj katolíckeho školstva na Slovensku.
Oskar Dvořák

Mgr. Oskar Dvořák (* 15. júl 1991, Trnava) je zdravotnícky analytik, momentálne poslanec NR SR.
Životopis.
Oskar Dvořák sa narodil 15. júla 1991 v Trnave. Na Filozofickej fakulte Univerzity Komenského v Bratislave získal s vyznamenaním bakalársky titul v odbore politológia.
Na Fakulte sociálnych a ekonomických vied Univerzity Komenského v Bratislave získal s vyznamenaním magisterský titul v odbore Verejná politika. Jeho diplomová práca na tému „Analýza vplyvu zavedenia generickej preskripcie na výdaj liekov na Slovensku“ získala Cenu Ústavu verejnej politiky FSEV UK BA za originalitu diplomovej práce za rok 2015.
Pôsobil v Transparency International Slovensko ako projektový asistent, analytik a odborný konzultant pre oblasť zdravotníctva. Od roku 2015 spolupracoval v úzkom odbornom tíme okolo Miroslava Beblavého. Od vzniku strany SPOLU – občianska demokracia pôsobil v strane ako gestor pracovnej skupiny Zdravotníctvo. Podieľal sa na tvorbe koaličného Programu PS/SPOLU pre zdravie ako spoluautor. 
V januári roku 2023 vstúpil do strany Progresívne Slovensko. Kandidoval v predčasných parlamentných voľbách, kde získal 28 426 hlasov a stal sa poslancom NR SR. 
Profesionálna kariéra.
V kariére sa Dvořák venuje analýzam legislatívy, tvorbe politických stratégií a oblasti zdravotníctva.
Kostolný potok (prítok Perneckého potoka)

Kostolný potok je prirodzený vodný tok na území Záhoria, v okrese Malacky, v chotári obce Pernek. Predstavuje ľavostranný prítok Perneckého potoka, s dĺžkou 3,121 km (vrátane dlhšej zdrojnice ) a s rozlohou povodia . Vzniká v nadmorskej výške a do Perneckého potoka vlieva sa vo výške 
Vznik.
Vzniká sútokom dvoch menších zdrojov v dorastenom listnatom lese, na úpätí Prostredného vrchu (), neďaleko obce Pernek, v Malých Karpatoch, podcelku Pezinské Karpaty, v časti Kuchynská hornatina, v nadmorskej výške 
Prvá, dlhšia zdrojnica pramení na juhovýchodnom svahu vrchu Prostredný vrch, vo vyrastenom listnatom lese, vo výške a je dlhá . Najprv tečie juhozápadným smerom, potom sa oblúkom stáča a ďalej pokračuje na východ.
Druhá, kratšia zdrojnica pramení na severozápadnom svahu Prostredného vrchu, taktiež v dorastenom listnatom lese v nadmorskej výške a má dĺžku 792 metrov. V princípe tečie po celej svojej dĺžke na juhozápad, výnimku tvorí ústie, kde sa tok mierne stočí na juh.
Opis toku.
Po vzniku potok chvíľu pokračuje na juhozápad a následne sa oblúkom stáča na západ. Tvorí zrejmú vlnu vydutú na sever, podteká miestnu účelovú komunikáciu a mierne sa stočí na severozápad. Priberá svoj prvý prítok, sprava spod Krížnice (), pokračuje stále severozápadným smerom a ústi doňho ďalší pravostranný potôčik, taktiež spod Krížnice. Krátko po sútoku sa potok jemne stáča na západ, následne, prudšie na juhozápad a vytvára miernu vlnu smerujúcu na juhovýchod. Potok teraz po prvý raz opúšťa les (doteraz tiekol len v dorastenom listnatom lese) a vteká nakrátko do trávnatého porastu, pokračuje ďalej na juhozápad, teraz už však opäť v listnatom lese. Následne sa tok stočí zase na západ, vlní sa a vteká do zastavaného územia obce Pernek. Postupne sa oblúkom stáča na juhozápad, preteká v blízkosti miestneho kostola od ktorého je názov potoka odvodený a po chvíli sa ešte výraznejšie stočí na juhozápad. Napokon ešte podteká cestu II/503, tečie zregulovaným korytom a nakoniec v nadmorskej výške ústi pravostranne do Perneckého potoka.
Kostolný potok

Kostolný potok môže byť:
Čadečka (potok)

Čadečka () je potok v Poľsku a na Slovensku, v severovýchodnej časti okresu Čadca a v juhovýchodnej časti powiatu cieszyńskieho. Je to pravostranný prítok Čierňanky s dĺžkou približne (z toho iba približne na Slovensku) a je tokom V. rádu. Je to jeden z mála poľských vodných tokov, ktoré ležia v úmorí Čierneho mora.
Prameň.
Pramení v Sliezskych Beskydách na južných svahoch vrchu Ochodzita (), pod priesmykom "Rupienka" v nadmorskej výške približne , neďaleko hranice s powiatom żywieckim.
Smer toku.
Spočiatku tečie na západ až severozápad údolím na južnom okraji zastavaného územia dediny Koniaków, prechádza do katastra dediny Jaworzynka, kde sa postupne stáča na juh a tečie stále údolím na okraji zástavby smerom k štátnej hranici, ktorú dosahuje v lokalite "Kotelnica". Po prekročení hranice v katastrálnom území obce Skalité sa stáča na juhozápad, kde vytvára hlboké údolie, ktoré premosťuje Most Čadečka na diaľnici D3. Tesne pred ústím potok vstupuje do katastra obce Čierne. 
Ústie.
Čadečka sa vlieva do Čierňanky na okraji obce Čierne a rozdeľuje jej tok na dve časti: časť od prameňa po tento sútok sa často označuje ako "Skaliťanka".
Alexander Albon

Alexander Albon Ansusinha (* 23. marec 1996, Londýn, Spojené kráľovstvo) je thajsko-britský pilot Formuly 1. V roku 2022 sa Albon vrátil po roku do Formuly 1, kam sa pripojil do tímu Williams Racing a predĺžil s nimi spoluprácu až do roku 2025. Predtým jazdil za tím Toro Rosso v roku 2019, kde si počas sezóny následne vymenil miesto s Pierrom Gaslym z Red Bullu
. V konci sezóny 2020 Albona v Red Bulle nahradil Sergio Pérez. Alex Albon taktiež získal cenu FIA Rookie of the Year v roku 2019.
Pretekárske výsledky.
Formula 1.
† Jazdec nedokončil preteky, ale bol klasifikovaný, pretože absolvoval viac ako 90% vzdialenosti pretekov.
Chrám Božej múdrosti

Chrám Božej múdrosti (iný pravopis: Chrám Božej Múdrosti, chrám Božej Múdrosti) môže byť:
Trojany

Trojany môže byť:
Marciac

Marciac môže byť:
Masseube

Masseube môže byť:
Miélan

Miélan môže byť:
Riscle

Riscle môže byť:
Motorový chladič

Motorový chladič môže byť:
Motorový chladič (vzduchové chladenie)

Motorový chladič pre spaľovacie motory malých výkonov, napríklad pre RC modely, je typ pasívneho chladiča, ktorý sa použije na zväčšenie plochy povrchu motora a tým aj zvýšenie účinnosti tepelnej výmeny. Môže mať tvar prstenca alebo z jednej strany uzavretého valca s rebrami, ktoré sa nasunú alebo naskrutkujú na valec motora, alebo rôzne tvarované ploché pláty. Vyrábajú sa z materiálov, ktoré dobre vedú teplo.
Olejový chladič

Olejový chladič je typ chladiča určený na chladenie oleja v strojoch, kde je olej použitý ako pracovná látka a počas práce sa intenzívne zohrieva. Môže ísť napríklad o spaľovací motor alebo hydrodynamickú prevodovku. Chladič oleja môže byť realizovaný ako výmenník tepla kvapalina-vzduch alebo kvaplina-kvapalina. Olejový chladič môže byť súčasťou hlavného chladiaceho okruhu, alebo samostatného chladiacieho olejového okruhu.
Olejový chladič spaľovacích motorov.
Používa sa iba pri motoroch s veľkým výkonom, alebo s vysokým tepelným zaťažením. Pri prehriatí oleja bez chladenia by došlo k poklesu viskozity, čo by viedlo k poškodeniu olejového filmu v ložiskách s rizikom ich poškodenia. Zapojenie chladiča reguluje termostatický ventil až pri dosiahnutí teploty oleja cca 90 °C. Pri väčšine automobilových motorov nie je použitý. V minulosti sa bežne používal v leteckých motoroch.
Chladenie vzduchom.
Pri výmenníku kvapalina-vzduch je konštrukcia podobná konštrukcii chladiča chladiacej kvapaliny. Rúrkami chladiča, ktoré tvoria chladiacu mrežu preteká olej. Táto je z vonkajšej strany omývaná a ochladzovaná vzduchom.
Chladenie kvapalinou.
Pri výmenníku kvapalina-kvapalina je olejový chladič vstavaný priamo do chladiaceho okruhu motora. Rúrkami chladiča preteká olej, tie sú z vonkajšej strany v kontakte s chladiacou kvapalinou. Výhodou tohto riešenia je rýchlejšie dosiahnutie prevádzkovej teploty oleja pri pri nízkej prevádzkovej teplote motora. Olej je v tomto režime v chladiči ohrievaný od chladiacej kvapaliny, ktorá sa zohrieva rýchlejšie.
BK Slávia UMB Banská Bystrica

 
 
 
BK Slávia UMB Banská Bystrica (celým názvom: Basketbalový klub Slávia Univerzita Mateja Bela Banská Bystrica) bol slovenský univerzitný basketbalový klub, ktorý sídlil v Banskej Bystrici v rovnomennom kraji. Klub združoval iba ženské a dievčenské družstvá. Oddiel patril pod patronát Univerzity Mateja Bela v Banskej Bystrici. Klubové farby boli červená a biela. 
Klub bol založený v roku 1954 ako súčasť Telovýchovnej jednoty Slávia Pedagogický inštitút (neskôr Pedagogická fakulta). V osemdesiatych rokoch dvadsiateho storočia patril klub k najlepším v Československu. V sezóne 1989/90 sa stal dokonca ako prvý slovenský tím majstrom Česko-Slovenska v súťaži žien. Oddiel zanikol v roku 2008 po finančných problémoch. Nástupcom klubu sa stal novo vzniknutá organizácia UMB 08 Banská Bystrica, neskôr premenovaná na "BK ŠKP 08", v roku 2022 na "Slávia Banská Bystrica". Zároveň UMB obnovila univerzitný basketbal v roku 2014, keď založila klub BK ŠK UMB Banská Bystrica.
Historické názvy.
Zdroj: 
Umiestnenia v jednotlivých sezónach.
Zdroj: 
Účasť v medzinárodných pohároch.
Zdroj:
Martin Pagaard Wolff

Martin Pagaard Wolff (* Ribe, Dánsko) je dánsky gitarista, bubeník, hudobný inžinier, technik, skladateľ a producent.
Životopis.
Pochádza z Ribe. Od roku 2001 do roku 2003 bol bubeníkom dánskej death metalovej skupiny Slugs, s ktorou vydal demo album "Sex, Slugs &amp; Rock'n'roll". V roku 2006 bol hudobným inžinierom v albume faerskej folk metalovej skupiny Týr. Odvtedy pôsobí v albumoch rôznych hudobných skupín ako Volbeat, Nightrage, Fear My Thoughts a iných ako hudobný inžinier, technik, producent a gitarista.
British Business School

British Business School je vzdelávacia inštitúcia, ktorá poskytuje profesné manažérske vzdelanie v programoch MBA, BBA, DBA a LLM. Bola založená v roku 2010 a sídli v Prahe.
Štúdium.
Štúdium profesných programov prebieha v českom jazyku a má dĺžku jedného roka, ktorý je rozdelený do dvoch semestrov. Štúdium prebieha kombinovanou aj online formou. Samoštúdium prostredníctvom e-learningu je doplnené víkendovými seminármi.
Master of Business Administration (MBA)
MBA program obsahuje 10 modulov (predmetov), ​​ktoré sú rozdelené do dvoch semestrov po 5 moduloch. V oboch semestroch prebiehajú dva výukové semináre. Štúdium je ukončené vypracovaním záverečnej práce a jej následnou obhajobou pred komisiou. Inštitúcia ponúka 16 programov v kombinovanej a 14 v online forme. Vyučované programy sú Management a leadership, Management v zdravotníctve, Management soft skills, Finančný manažment a účtovníctvo, Sales management, Strategický manažment, Marketing a Public relations, Medzinárodné vzťahy a európske štúdiá, Personálny manažment, Management vo verejnej správe, Private Law, Real Estate , či najnovšie programy Podnikanie a inovácie alebo Sociológie a psychológie. Ponuku potom dopĺňa aj program Management &amp; Leadership, ktorý sa študuje v angličtine.
Bachelor of Business Administration (BBA)
BBA program obsahuje 7 modulov[2] (predmetov), ​​ktoré sú rozdelené do dvoch semestrov po štyroch a troch moduloch. Na konci štúdia potom študent vypracováva záverečnú prácu. Program sa zameriava na teoretické znalosti základných oblastí manažmentu a možno ho tiež považovať za prípravnú fázu pre absolvovanie MBA. V súčasnosti je možné študovať 4 programy v kombinovanej a 3 v online forme. Ide o Základy manažmentu, Management a leadership, Management v sociálnych službách a anglický program Fundamentals of Management.
Doctor of Business Administration (DBA)
DBA program obsahuje 8 modulov (predmetov), ​​ktoré sú rozdelené do dvoch semestrov po 4 moduloch. Na konci štúdia potom študent vypracováva záverečnú prácu. Študijný program je určený pre vrcholových manažérov a zameriava problematiku riadenia podniku, aktuálne trendy a inovatívne riešenia.
Executive Master of Laws (LLM)
LLM program obsahuje 10 modulov (predmetov), ​​ktoré sú rozdelené do dvoch semestrov po 5 moduloch. V oboch semestroch prebiehajú dva výukové semináre. Na konci štúdia potom študent vypracuje záverečnú prácu, ktorá sa obhajuje pred komisiou. Program je zameraný na prehĺbenie znalostí z oblasti súkromného práva so špecializáciou na právo obchodné.
Akreditácia a členstvo.
Vzdelávacie programy akreditovalo Ministerstvo vnútra Českej republiky a škola je člen edukačných a ekonomických asociácií:
Česko Slovensko má talent 2019

Česko Slovensko má talent 2019 bola ôsma séria tejto súťaže. Odštartovala 30. augusta 2019 na TV Prima a 3. septembera 2019 na TV JOJ. Porotcovia v roku 2019 boli Jaro Slávik, Jakub Prachař, Diana Mórová a Marta Jandová (špeciálna porotkyne bola Jiřina Bohdalová). Moderátormi boli David Gránský a Lujza Garajová Schrameková. Vysielala sa na Prime a na JOJke. Víťazkou sa stala Margaréta Ondrejková.
Epizódy.
&lt;onlyinclude&gt;
&lt;/onlyinclude&gt;
Európska asociácia študentov farmácie

Európska asociácia študentov farmácie ("European Pharmaceutical Students' Association", EPSA) je nezisková, mimovládna, a politická a profánna federácia združujúca 45 asociácií študentov farmácie z 37 krajín, ktorá reprezentuje vyše 100 000 študentov farmácie z celej Európy. Motto EPSA „"Bringing Pharmacy, Knowledge and Students Together"“ (v preklade „Spájame farmáciu, poznatky a študentov“) vyjadruje primárnu úlohu Asociácie šíriť a propagovať myšlienky a názory všetkých európskych študentov farmácie s cieľom zvýšiť kvalitu vzdelávania, výkonu profesií a vedeckého pokroku v oblasti farmácie a farmakológie. EPSA sídli v Bruseli (Belgicko) spolu so Zväzom lekárnikov Európskej únie (PGEU).
Práčka (rozlišovacia stránka)

Práčka môže byť:
Prací stroj

Prací stroj môže byť:
BK Slovan Bratislava

 
 
BK Slovan Bratislava (celým názvom: Basketbalový klub Slovan Bratislava) je slovenský basketbalový klub, ktorý sídli v Bratislave v rovnomennom kraji. Kedysi v klube pôsobil mužský oddiel, ktorý sa stal v rokoch 1940 a 1941 majstrom Slovenska. V modernej dobe sú aktívne iba ženské a dievčenské družstvá. Ženský oddiel hral medzi od sezónami 2013/14-2018/19 vo slovenskej najvyššej basketbalovej súťaži žien. Po sezóne 2018/19 vypadol z extraligy po barážovej prehre s tímom Dubček Bratislava. Klubové farby sú svetlomodrá a biela. 
Basketbalový Slovan bol založený v roku 1940. Mužský oddiel dosahoval úspechov hneď vo svojich začiatkoch, dvakrát zvíťazil v slovenskej lige. Posledná účasť mužského oddielu v najvyššej súťaži sa datuje do sezóny 1968/69. Oddiel v nasledujúcich rokoch zanikol. Ženský oddiel dosahoval najväčšie úspechy v sedemdesiatych rokoch 20. storočia, kedy patril ku každoročným medailovým ašpirantom. Majstrom Československa a neskôr Slovenska sa však nikdy nestal. Na medzinárodnej scéne je najväčším úspechom ženského oddielu dosiahnutie finálového zápasu v európskej súťaži v pohári Liliany Ronchettiovej v sezóně 1977/78. V tomto finále podľahol Slovan bulharskému Levski Sofia o jediný bod pomerom 49:50.
Svoje domáce zápasy hráva v športovej hale Domu športu.
Historické názvy.
Zdroj: 
Umiestnenie v jednotlivých sezónach.
Umiestnenie mužov.
Zdroj: 
Umiestnenie žien.
Zdroj: 
Účasť v medzinárodných pohároch.
Zdroj:
Zmluva o energetickej charte

Zmluva o energetickej charte (angl. "Energy Charter Treaty", skratka "ECT") je medzinárodná zmluva, ktorá ustanovuje multilaterálny rámec pre cezhraničnú spoluprácu pre oblasť energetiky v Európe. Zmluva pokrýva všetky aspekty komerčných energetických aktivít vrátane obchodu, prepravy, investícií a energetickej efektívnosti. Zmluva je právne záväzná a obsahuje aj mechanizmy urovnávania sporov.
Pôvodne mal proces Európskej charty za cieľ integrovať energetické sektory Sovietskeho zväzu a bývalých krajín východného bloku na konci Studenej vojny do širších európskych a svetových trhov. Jej rola však presahuje západno-východnú spoluprácu cez legálne záväzné nástroje sa pokúša presadzovať princípy otvorenosti globálnych trhov s energiou a nediskriminácie, aby stimulovala priame zahraničné investície a globálny cezhraničný obchod.
V júli 2019 mala Zmluva o energetickej charte 53 signatárov a zmluvných strán vrátane väčšiny členských štátov EÚ, EÚ a Euratomu.
Dejiny organizácie.
ECT predchádzala politická deklarácia, "Európska energetická charta", ktorá bola podpísaná na rokovaní v Haagu 17. decembra 1991 a umožnila následný rozvoj spolupráce v oblasti energetiky po zmluvnej aj inštitucionálnej stránke. Zmluva o energetickej charte bola podpísaná v decembri 1994 a nadobudla platnosť 16. apríla 1998.
Európska komisia a Rada Európskej únie v roku 2019 uvažovali o modernizácii Zmluvy o energetickej charte. Rada prijala v júli 2019 aj súvisiace smernice na rokovania. V júni 2019 prenikli na verejnosť interné informácie od zástupcu Nakatu informujúce o nefunkčnosti bruselského sekretariátu ECT pod vedením generálneho tajomníka Rusnáka.
Orgány.
Článok 34 Zmluvy o energetickej charte zakladá Konferenciu energetickej charty, ktorá je správnym a rozhodovacím orgánom organizácie a má podľa Rezolúcie VZ OSN 62/75 prijatej 6. decembra 2007 status pozorovateľa pri Valnom zhromaždení OSN. Členmi Konferencie sú členské štáty a regionálne organizácie hospodárskej spolupráce, ktoré podpísali alebo ratifikovali zmluvu ECT. Konferenciu charty vedie predseda. Konferencia sa stretáva v pravidelných intervaloch, pričom ich periodicita nie je v zmluve špecifikovaná.
Druhým orgánom na čele inštitucionalizovej Zmluvy o energetickej charte je podľa článku 35 Zmluvy o energetickej charte Sekretariát charty, ktorý vedie generálny tajomník. Generálny tajomník je zodpovedný za praktický výkon organizácie a zodpovedá sa Konferencii, pre ktorú so sekretariátom vykonáva všetky potrebné činnosti. Generálny tajomník je volený na maximálne dve päťročné obdobia. Od roku 2012 stojí na čele sekretariátu ECT slovenský diplomat Urban Rusnák. V roku 2016 bol jednohlasne zvolený na druhé obdobie (2017 – 2021), jeho zástupcom sa v roku 2017 stal Japonec Masami Nakata.
BO Spartak Myjava

BO Spartak Myjava (celým názvom: Basketbalový oddiel Spartak Myjava) je slovenský ženský basketbalový klub, ktorý sídli v Myjave v Trenčianskom kraji. Oddiel patrí pod hlavičku Telovýchovnej jednoty Spartaku Myjava, ktorá okrem iného riadi aj prvoligový futbalový tím Spartak Myjava. Najväčšie úspechy dosahoval oddiel Spartaka v 90. rokoch 20. storočia, kedy býval pravidelným medailovým ašpirantom v najvyššej slovenskej súťaži. Doposiaľ sú najväčším úspechom tímu dve dosiahnuté strieborné medaily, zo sezón 1994/95 a 1996/97. Posledná účasť v najvyššej súťaži sa datuje do sezóny 2007/08. V súčasnosti tím Spartaka hráva v druhej najvyššej súťaži, v 1. lige, kde s družstvom junioriek obsadil v sezóne 2018/19 17. miesto. Klubové farby sú čierna a biela.
Na medzinárodnej scéne je najväčším úspechom štvornásobná účasť v Pohári Liliany Ronchettiovej (prvá v sezóne 1993/94, posledná v sezóne 1998/99). Najlepšie sa v tomto pohári Spartak umiestnil v sezóne 1997/98, kedy došiel až do osemfinále.
Historické názvy.
Zdroj: 
Umiestnenie v jednotlivých sezónach.
Zdroj: 
Účasť v medzinárodných pohároch.
Zdroj:
Diplo

Thomas Wesley Pentz (* 10. november 1978, Tupelo, Mississippi, USA) známy pod pseudonymom Diplo, je americký DJ a hudobný producent pochádzajúci z Tupela v štáte Mississippi, ale väčšinu mladosti prežil na Floride. V súčasnosti žije v Los Angeles. Je zakladateľom vydavateľstva Mad Decent. Je tiež spoluzakladateľ projektov Major Lazer, Jack Ü, Silk City a LSD.
Osobný život.
V minulosti sa spoznal so speváčkou M.I.A. pochádzajúcou zo Srí Lanky. Má dvoch synov s bývalou partnerkou Kathryn Lockhartovou, Locketta (* 2010) a Lazera (* 2014).
Kolonoskop

Kolonoskop je lekársky optický prístroj, ktorý umožňuje vyšetrenie sliznice konečníka, hrubého čreva a koncovej časti tenkého čreva pohľadom (kolonoskopia) a tiež niektoré diagnostické a liečebné výkony nástrojmi, zavedenými cez pracovný kanál prístroja. Obraz sa prenáša z kamery na konci prístroja, svetlo sa privádza svetlovodom z optických vlákien z vonkajšieho zdroja.
História.
Kolonoskop bol vyvinutý z Gastroskopu úpravou jeho konštrukcie, hlavne zväčšením jeho dĺžky. Zásadnou inováciou bol prechod od vláknovej optiky k videoendoskopii s použitím polovodičovej CCD kamery v 80. rokoch, čo prinieslo tenšie a ohybnejšie prístroje, poskytujúce aj kvalitnejšie zobrazenie.
Konštrukcia prístroja.
Moderný kolonoskop má vzhľad ohybnej hadice, ktorá obsahuje svetlovod, ovládanie ohybného konca, vedenie od kamery, kanály pre vzduch a vodu, ktoré umožňujú nafúknutie čreva a omývanie vyšetrovaného poľa, a tiež pracovný kanál, ktorým sa zavádzajú nástroje. Mechanickú ochranu prístroja a zároveň jeho ohybnosť zabezpečujú dve protichodne vinuté kovové špirály, vodotesnosť prístroja zaručuje jeho vonkajší poťah z viacerých vrstiev polyméru. Na konci je niekoľko centimetrov dlhá časť, ktorú je možné ohýbať pomocou ovládacích prvkov na rukoväti v dvoch rovinách. Týmto spôsobom sa dá pohybovať kamerou a nástrojmi, ktoré vystupujú zo susediaceho vyústenia pracovného kanála. Na rukoväti prístroja sú umiestnené ovládacie prvky, ktorým dominujú ovládače pohyblivého konca prístroja. Ďalej tu sú vyústenia kanála prívodu vzduchu a pracovného kanála, u niektorých prístrojov aj okulár. Z rukoväte tiež vedú prípojky k zobrazovacej jednotke, ďalej k zdrojom vody, vzduchu a odsávania. Všetky tieto zariadenia tvoria príslušenstvo kolonoskopu, bez ktorého nie je použiteľný. Spravidla sú umiestnené nad sebou na tzv. endoskopickej veži, ktorú výrobcovia zvyknú dodávať ako modulárny systém pre viacero druhov endoskopických vyšetrení.
Druhy kolonoskopov.
Okrem kolonoskopu so štandardnou dĺžkou a vybavením sa vyrábajú aj kratšie kolonoskopy, určené pre vyšetrenie koncovej časti hrubého čreva – sigmoskopy. Výrobcovia tiež dodávajú špecializované prístroje – pre vyšetrovanie detí a pacientov so stenózami alebo špeciálne prispôsobené pre liečebné výkony.
Príslušenstvo.
Ako príslušenstvo kolonoskopu sa vyrábajú injekčné ihly, bioptické kliešte na odber vzorky tkaniva, slučky na odstrihnutie polypov a ďalšie, ktoré sa dajú zavádzať cez pracovný kanál prístroja a ovládajú sa diaľkovo. Pomocou tohto príslušenstva je možné odoberať vzorky tkaniva, zastavovať krvácanie, odstraňovať črevné polypy, rozširovať a vystužovať zúžené miesta hrubého čreva. V posledných rokoch sa stal neoddeliteľným príslušenstvom aj dezinfektor – „práčka“ pre kolonoskop, ktorý nahradil ručné umývanie a dezinfekciu prístroja medzi vyšetreniami.
Soľanka (technika)

Soľanka je vodný roztok soli, ktorý sa používa na chladenie technických zariadení na teploty pod nulou. Najčastejšie sa používa roztok chloridu vápenatého – CaCl2. Teplota tuhnutia roztoku závisí od koncentrácie soli, pri CaCl2 je až −55 °C. 
Využitie má aj v rozvodoch pre tepelné čerpadlá. Používa sa ako nemrznúca zmes a médium na prenos tepla zo zemného plošného kolektora alebo vertikálneho vrtu do vnútornej jednotky čerpadla.
Hrobári

Hrobári (pracovný názov: "Pohrebáci") je slovenský komediálny seriál TV JOJ z pera českého scenáristu Petra Kolečka, ktorý sa vysielal od 5. októbra 2019 do 23. novembra 2019.
Projekt203

Projekt203 je slovenská elektro-popová formácia, ktorá bola založená roku 1999. Názov formácie bol v začiatkoch len pracovný, neskôr sa autor rozhodol, že ho ponechá. Formáciu založil autor Ondrej Pešek (vokály, hudba, text). Do roku 2013 Ondrej Pešek tvoril hudobnú časť sám, neskôr v novembri 2013 sa do formácie pridala Janette, ako hlavná speváčka. Roku 2014 formácia v zložení Ondreja Peška a Janette vytvorili album "Persona non grata". Koncom roka 2014 formácia v tomto zložení zanikla odchodom speváčky Janette. V júni roku 2015 ju nahradila speváčka Sissi Enns. Aktuálna zostava formácie sa skladá z členov Sissi Enns (hlavný spev), Ondej Pešek (autor hudby a textov) a Marcel Orth (fotografia, video).
História.
Formácia.
Formácia vznikla keď sa autor Ondrej Pešek dostal k prvému syntetizátoru a vytváral na ňom svoje prvé tóny. Prvé nahrávanie prebiehalo v domácom prostredí na kazetový magnetofón (1999). Ovplyvnený domácou aj zahraničnou elektroscénou si postupne zadovážil lepšiu techniku na programovanie elektronickej hudby. V roku 2006 sa k nemu pridáva Marcel Orth, s ktorým začal tvoriť vizuálnu časť formácie. V novembri roku 2013 sa pridáva speváčka Janette, ktorá pôsobí vo formácii do roku 2014. V júni roku 2015 ju nahrádza speváčka Sissi Enns.
príchod Marcela Ortha.
Príchod Marcela Ortha priniesol formácii veľký vizuálny posun. Hudba dostáva vizuálnu podobu vo forme videoprojekcií a fotografií.
príchod Janette.
Ondrej Pešek chcel hudbu oživiť ženským vokálom, a tak napísal inzerát na ktorý sa ozvala Janette. Ako po hudobnej, tak po ľudskej stránke si dobre rozumeli a o rok neskôr vzniká album "Persona non grata". Napriek výbornej spolupráci, Janette opúšťa formáciu a naplno sa venuje svojej pedagogickej profesii.
príchod Sissi Enns.
Ondrej Pešek opäť hľadal pomocou inzerátu novú speváčku. Medzitým, po odchode Janette, Ondrej Pešek ešte pracoval na nových skladbách pre ženský vokál. Po roku hľadania novej speváčky sa ozvala Sissi Enns, ktorá je súčasťou formácie dodnes.
Delta Termostav Mráz Košice

Delta Termostav Mráz Košice (skrátene DTM Košice), v 50. až 80. rokoch pod názvom TJ Lokomotíva Košice, ktorého súčasťou bol aj basketbalový oddiel, bol slovenský basketbalový klub, ktorý sídlil v košickej mestskej časti Sever. Bol založený v roku 1946 spoločne s futbalovým a stolnotenisovým oddielom do novo založeného Športového klubu Železničiari. Ženský oddiel býval dlhoročným účastníkom česko-slovenskej a neskôr aj slovenskej najvyššej súťaže. Na zlatú medailu však nikdy nedosiahol. Klub zanikol v roku 2001 po pretvorení pôvodného klubu do novo vzniknutej organizácie Delta V.O.D.S. Košice (neskôr Good Angels). Klubové farby boli modrá a biela.
Svoje domáce zápasy hral v basketbalovej hale Lokomotíva v košickom Čermeli.
Historické názvy.
Zdroj:
Pohár Liliany Ronchettiovej

Pohár Liliany Ronchettiovej, do roku 1996 Európsky pohár Liliany Ronchettiovej (orig. "Ronchetti Cup"), bola európska ženská basketbalová súťaž, ktorú organizovala FIBA Europe v rokoch 19722002. Bola to druhá najprestížnejšia klubová basketbalová súťaž na svetadieli po Európskom pohári majstrov (neskôr premenovanom na Euroligu). Od sezóny 2002/2003 bol Pohár Liliany Ronchettiovej nahradený Eurocupom, ktorý je jej ekvivalentom.
Pohár bol pomenovaný po Liliane Ronchettiovej, legendárnej talianskej basketbalistke a členke Siene slávy FIBA.
Divočina

Divočina môže byť:
Nickelova-Strunzova klasifikácia minerálov

Nickelova-Strunzova klasifikácia minerálov je systém klasifikácie minerálov. Minerály sa delia na triedy, oddelenia a skupiny na základe ich chemického zloženia a kryštálovej štruktúry. Pôvodne bola publikovaná správcom mineralogickej zbierky Humboldtovej univerzity v Berlíne Karlom Strunzom v roku 1941 v diele "Mineralogische Tabellen" a neskôr bola modifikovaná kanadským mineralógom Ernestom Nickelom. Oproti pôvodnej klasifikácii sa líši vyčlenením skupiny borátov do samostatnej minerálnej triedy.
Zoznam častí seriálu Susedia

Toto je zoznam častí seriálu "Susedia". Seriál sa po prvýraz vysielal od 4. septembra 2006 do 31. decembra 2007 na TV Markíza. Neskôr opäť v rokoch 2018 – 2025.
Série.
10. séria (2022).
10. séria je pre seriál finálová, obsahuje iba 8 epizód. Odvysielať by sa mali do konca roku 2025.
Piepor čierny

Piepor čierny (lat. "Piper nigrum") je kvitnúca popínavá rastlina z čeľade pieprovité, pestovaná pre svoje plody čierne korenie, ktoré sa suší a používa ako korenie. Keď je čerstvé a úplne zrelé, má priemer asi 5 mm, je tmavočervené a obsahuje jedno semeno, rovnako ako všetky kôstkovice.
Pôvodom je z dnešnej Kéraly v juhozápadnej Indii, tu aj v iných tropických oblastiach sa intenzívne pestuje. Vietnam je od roku 2013 najväčším producentom a vývozcom korenia na svete, a od roku 2013 produkuje približne 34 % svetovej produkcie.
Korenie sa používa už od staroveku, a to ako pre svoju chuť tak aj v tradičnej medicíne. Čierne korenie je najviac obchodovaným korením na svete a je jedným z najbežnejších korenín pridávaných do jedál na celom svete. Jeho korenistosť je spôsobená chemickou zlúčeninou piperín, ktorá je iným druhom korenia ako kapsaicín charakteristický pre papriku.